text: মোহাম্মদ আরিফুর রহমান (জন্ম: ১৫ ফেব্রুয়ারি ১৯৯৯; আরিফুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লীগের শীর্ষ স্তর বাংলাদেশ প্রিমিয়ার লীগের ক্লাব সাইফ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় খেলোয়াড় হিসেবে খেলে থাকেন।
  
  ২০১৭–১৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করলেও একটি ম্যাচেও অংশগ্রহণ করেননি। অতঃপর ২০১৮–১৯ মৌসুমে তিনি আরামবাগে যোগদান করেছেন। ২০১৯–২০ মৌসুমে, তিনি আরামবাগ হতে বাংলাদেশী ক্লাব সাইফে যোগদান করেছেন।
  
  ২০১৯ সালে, আরিফুর বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২-এর অধিক ম্যাচে অংশগ্রহণ করেছেন।
  
  প্রারম্ভিক জীবন
  মোহাম্মদ আরিফুর রহমান ১৯৯৯ সালের ১৫ই ফেব্রুয়ারি তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।
  
  আন্তর্জাতিক ফুটবল
  ২০১৯ সালের ৬ই জুন তারিখে, ২০ বছর ৩ মাস ২৩ দিন বয়সে, আরিফুর লাওসের বিরুদ্ধে ২০২২ ফিফা বিশ্বকাপ বাছাইপর্বের প্রথম প্রবের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৫৫তম মিনিটে মধ্যমাঠের খেলোয়াড় রবিউল হাসানের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ২১ নম্বর জার্সি পরিধান করে একজন বাম পার্শ্বীয় খেলোয়াড় হিসেবে খেলেছেন। ম্যাচটি বাংলাদেশ ১–০ গোলের ব্যবধানে জয়লাভ করেছিল।
  
  পরিসংখ্যান
  
  আন্তর্জাতিক
  
  তথ্যসূত্র
  
  বহিঃসংযোগ
   
   
   
   
  
  বিষয়শ্রেণী:১৯৯৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী ফুটবলার
  বিষয়শ্রেণী:ফুটবল ফরোয়ার্ড
  বিষয়শ্রেণী:আবাহনী লিমিটেডের (চট্টগ্রাম) ফুটবলার
  বিষয়শ্রেণী:আরামবাগ ক্রীড়া সংঘের ফুটবলার
  বিষয়শ্রেণী:সাইফ স্পোর্টিং ক্লাবের ফুটবলার
  বিষয়শ্রেণী:বাংলাদেশের আন্তর্জাতিক ফুটবলার
title: আরিফুর রহমান (ফুটবলার)